ddrg/super_eurlex huggingface dataset:
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 8.4.2008

KOM(2008)193 endelig

2006/0278 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af et direktiv om indlandstransport af farligt gods

2006/0278 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af et direktiv om indlandstransport af farligt gods

1. SAGSFORLØB

Forslag sendt til Europa-Parlamentet og Rådet (dokument KOM(2006)852 endelig – 2006/0281COD): | 22.12.2006 |

Udtalelse afgivet af Det Europæiske Økonomiske og Sociale Udvalg: | 11.7.2007 |

Udtalelse afgivet under Europa-Parlamentets førstebehandling: | 5.9.2007 |

Fælles holdning vedtaget: | 7.4.2008 |

2. FORMÅLET MED KOMMISSIONENS FORSLAG

Formålet med det direktivforslag, der blev fremlagt den 22. december 2006, er, at transport af farligt gods inden for EU skal foregå på sikker måde.

Direktivet skal ajourføre og forenkle de gældende regler for transport af farligt gods ved at samle alle regler i et enkelt harmoniseret direktiv. Direktivets anvendelsesområde er tillige udvidet til for første gang også at omfatte indre vandveje, så der bliver samme regler for al transport af farligt gods over land i Europa.

3. BEMÆRKNINGER TIL DEN FÆLLES HOLDNING

Den fælles holdning, Rådet vedtog den 7. april 2008, afspejler den kompromistekst, alle institutionerne havde tilsluttet sig.

Europa-Parlamentet og Rådet havde foretaget en række ændringer til direktivforslaget. I september 2007 vedtog Europa-Parlamentet en kompromispakke med ændringer. Ændringerne fik tilslutning fra alle tre institutioner, og man ventede, at direktivforslaget kunne vedtages ved førstebehandlingen. Imidlertid blev der opdaget to mindre forglemmelser i den dispositive del af den tekst, Europa-Parlamentet havde vedtaget (de tilsvarende betragtninger var vedtaget). De manglende tekstafsnit drejede sig om anvendelse af regler af andre grunde en sikkerhed og finansiering af oversættelser. Der var blot tale om forglemmelser, og der var ingen uenighed om tekstens indhold. Da fejlene blev opdaget for sent til, at de kunne blive rettet under førstebehandlingen, blev Rådet nødt til at vedtage en fælles holdning.

De to udeladte tekstpassager lyder således:

Artikel 1, stk. 5

Medlemsstaterne kan regulere eller forbyde transport af farligt gods på deres område, men kun hvis det er begrundet i andre hensyn end sikkerheden under transport.

Artikel 8, stk. 2

Kommissionen yder, hvis det er relevant, økonomisk støtte til medlemsstaterne til oversættelse af ADR, RID og ADN og ændringer heraf til deres officielle sprog.

4. KONKLUSION

Rådet vedtog sin fælles holdning enstemmigt. Efter Kommissionens opfattelse er den fælles holdning i fuld overensstemmelse med forslagets hovedformål og resultatet af de interinstitutionelle forhandlinger.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.5.2008

KOM(2008) 302 endelig

2008/0094 (ACC)

Forslag til

RÅDETS FORORDNING

om ophævelse af Rådets forordning (EF) nr. 752/2007 af 30. maj 2007 om forvaltning af visse restriktioner for indførslen af visse stålprodukter fra Ukraine

(forelagt af Kommissionen)

BEGRUNDELSE

Handelen med visse stålprodukter mellem Det Europæiske Fællesskab og Ukraine er reguleret ved en aftale, hvor der også fastsættes kontingenter for importen til EU af stål med oprindelse i Ukraine. Som omhandlet i aftalens artikel 10, stk. 4, ophører aftalen og ophæves kontingenterne, hvis Ukraine tiltræder Verdenshandelsorganisationen. Tiltrædelsesdatoen er fastsat til den 16. maj 2008. Kommissionen foreslår derfor nu at ophæve forordningen om gennemførelsen af aftalen i Fællesskabet.

Rådet opfordres til at vedtage Kommissionens forslag og at lade forordningen offentliggøre i Den Europæiske Unions Tidende.

2008/0094 (ACC)

Forslag til

RÅDETS FORORDNING

om ophævelse af Rådets forordning (EF) nr. 752/2007 af 30. maj 2007 om forvaltning af visse restriktioner for indførslen af visse stålprodukter fra Ukraine

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

1. Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side[1], i det følgende benævnt "PSA", trådte i kraft den 1. marts 1998.

2. Ifølge artikel 22, stk. 1, i PSA skal handelen med visse stålprodukter reguleres på grundlag af nævnte aftales afsnit III, dog ikke artikel 14, og på grundlag af bestemmelserne i en aftale om kvantitative arrangementer.

3. Den 18. juni 2007 indgik Det Europæiske Fællesskab og Ukraines regering en sådan aftale om handel med visse stålprodukter[2], i det følgende benævnt "aftalen".

4. Den 30. maj 2007 vedtog Rådet forordning (EF) nr. 752/2007 om forvaltning af visse restriktioner for indførslen af visse stålprodukter fra Ukraine[3] til gennemførelse af aftalen.

5. I aftalens artikel 10, stk. 4, er det fastlagt, at skulle Ukraine tiltræde Verdenshandelsorganisationen (WTO) inden aftalens udløb, ophører aftalen, og de kvantitative lofter ophæves fra tiltrædelsesdatoen.

6. Ukraine bliver medlem af Verdenshandelsorganisationen den 16. maj 2008.

7. Denne dato vil forordningen til gennemførelse af aftalen ikke mere have nogen betydning.

8. Af klarhedshensyn er det derfor nødvendigt at ophæve forordning (EF) nr. 752/2007 -

UDSTEDT FØLGENDE FORORDNING:

Artikel 1

Forordning (EF) nr. 752/2007 ophæves hermed.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

[…]

Formand

[1] EFT L 49 af 19.2.1998, s. 3.

[2] EUT L 178 af 6.7.2007, s. 24.

[3] EUT L 178 af 6.7.2007, s. 1.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 4.6.2008

KOM(2008) 342 endelig

Forslag til

RÅDETS FORORDNING

om ophævelse af forordning (EF) nr. 243/2008 om indførelse af visse restriktive foranstaltninger over for de illegale myndigheder på Anjouan i Unionen Comorerne

(forelagt af Kommissionen)

BEGRUNDELSE

1. Under henvisning til situationen på den comoriske ø Anjouan og de foranstaltninger, der er truffet af Den Afrikanske Unions Freds- og Sikkerhedsråd, samt dets anmodning til Den Europæiske Union om støtte indførte Rådet ved forordning (EF) nr. 243/2008 om restriktive foranstaltninger over for de illegale myndigheder på Anjouan og visse dertil knyttede personer, som hæmmede forsoningsprocessen og udgjorde en trussel mod freden og sikkerheden på Comorerne, jf. fælles holdning 2008/187/FUSP.

2. Efter det militære indgreb den 25. marts 2008 og retableringen af Unionen Comorernes regerings myndighed på øen Anjouan bør disse restriktive foranstaltninger ophæves. Fælles holdning 2008/XXX/FUSP fastsætter på denne baggrund, at fælles holdning 2008/187/FUSP skal ophæves.

3. Kommissionen foreslår derfor at ophæve forordning (EF) nr. 243/2008.

Forslag til

RÅDETS FORORDNING

om ophævelse af forordning (EF) nr. 243/2008 om indførelse af visse restriktive foranstaltninger over for de illegale myndigheder på Anjouan i Unionen Comorerne

RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til fælles holdning [2008/XXX/FUSP] af […] om ophævelse af fælles holdning 2008/187/FUSP om restriktive foranstaltninger over for den ulovlige regering på øen Anjouan i Unionen Comorerne[1],

under henvisning til forslag fra Kommissionen[2], og

ud fra følgende betragtninger:

4. På anmodning af formanden for Den Afrikanske Unions Kommission vedtog Rådet fælles holdning 2008/187/FUSP[3] om restriktive foranstaltninger over for den ulovlige regering på øen Anjouan i Unionen Comorerne samt visse dertil knyttede personer. De i fælles holdning 2008/187/FUSP omhandlede restriktive foranstaltninger omfatter bl.a. indefrysning af pengemidler og økonomiske ressourcer tilhørende de pågældende personer, som i Fællesskabet effektueres ved Rådets forordning (EF) nr. 243/2008[4].

5. Efter det militære indgreb den 25. marts 2008 og retableringen af Unionen Comorernes regerings myndighed på øen Anjouan skal disse restriktive foranstaltninger, der er indført ved fælles holdning 2008/187/FUSP, ifølge fælles holdning 2008/XXX/FUSP ophæves.

6. Forordning (EF) nr. 243/2008 bør derfor ophæves —

UDSTEDT FØLGENDE FORORDNING:

Artikel 1

Forordning (EF) nr. 243/2008 ophæves.

Artikel 2

Denne forordning træder i kraft på dagen efter offentliggørelsen i Den Europæiske Unions Tidende .

Den anvendes fra den … maj 2008.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

[1] EUT L […] af […].2008, s. […].

[2] EUT C […] af […].2008, s. […].

[3] EFT L 59 af 4.3.2008, s. 32.

[4] EFT L 75 af 18.3.2008, s. 53
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 7.11.2008

KOM(2008) 730 endelig

KOMMISSIONENS UDTALELSE

om Det Forenede Kongeriges ønske om at acceptere Europa-Parlamentets og Rådets forordning (EF) nr. 593/2008 af 17. juni 2008 om lovvalgsregler for kontraktlige forpligtelser (Rom I)

KOMMISSIONENS UDTALELSE

om Det Forenede Kongeriges ønske om at acceptere Europa-Parlamentets og Rådets forordning (EF) nr. 593/2008 af 17. juni 2008 om lovvalgsregler for kontraktlige forpligtelser (Rom I)

1. INDLEDNING

1. Den 17. juni 2008 vedtog Europa-Parlamentet og Rådet forordning (EF) nr. 593/2008 af 17. juni 2008 om lovvalgsregler for kontraktlige forpligtelser (Rom I) ("forordning 593/2008")[1]. I overensstemmelse med artikel 1 i protokollen om Det Forenede Kongeriges og Irlands stilling deltog Det Forenede Kongerige ikke i vedtagelsen af denne forordning.

2. I henhold til protokollens artikel 4 kan Det Forenede Kongerige imidlertid "når som helst efter Rådets vedtagelse af en foranstaltning i henhold til afsnit IV i traktaten om oprettelse af Det Europæiske Fællesskab meddele Rådet og Kommissionen, at den pågældende stat ønsker at acceptere foranstaltningen. I så fald finder proceduren i artikel 11, stk. 3, i traktaten om oprettelse af Det Europæiske Fællesskab tilsvarende anvendelse".

3. Ved brev af 24. juli 2008, som Kommissionen modtog den 30. juli 2008, meddelte Det Forenede Kongerige Kommissionen, at det ønsker at acceptere forordning 593/2008.

4. Ifølge artikel 11A i traktaten om oprettelse af Det Europæiske Fællesskab, der omhandler det udvidede samarbejde, og som også finder tilsvarende anvendelse, gælder følgende procedure: "En medlemsstat, som ønsker at deltage i et forstærket samarbejde indført i overensstemmelse med artikel 11, giver meddelelse herom til Rådet og til Kommissionen, som afgiver en udtalelse til Rådet inden tre måneder efter datoen for modtagelsen af denne meddelelse. Inden fire måneder efter datoen for modtagelsen af meddelelsen træffer Kommissionen afgørelse herom og om sådanne særlige ordninger, som den måtte finde nødvendige".

5. I overensstemmelse hermed afgiver Kommissionen hermed følgende udtalelse til Rådet.

2. UDTALELSE

Kommissionen hilser det velkomment, at Det Forenede Kongerige ønsker at acceptere forordning 593/2008, som er et centralt element i den gældende fællesskabsret på det civilretlige område. Den afgiver derfor en positiv udtalelse om Det Forenede Kongeriges deltagelse.

Forordningen bør træde i kraft i Det Forenede Kongerige på den dato, hvor Kommissionen afgørelse meddeles Det Forenede Kongerige. For de øvrige medlemsstaters vedkommende bør ikrafttrædelsesdatoen være den 17. december 2009, undtagen med hensyn til artikel 26, som bør finde anvendelse fra 17. juni 2009.

[1] EUT L 177 af 4. juli 2008, s. 6.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 29.10.2008

KOM(2008) 675 endelig

2008/0205 (AVC)

Forslag til

RÅDETS AFGØRELSE

om Det Europæiske Fællesskabs tiltrædelse af regulativ nr. 61 fra De Forenede Nationers Økonomiske Kommission for Europa vedrørende godkendelse af erhvervskøretøjer for så vidt angår udragende dele foran bagpanelet på førerhuse

(forelagt af Kommissionen)

2008/0205 (AVC)

Forslag til

RÅDETS AFGØRELSE

om Det Europæiske Fællesskabs tiltrædelse af regulativ nr. 61 fra De Forenede Nationers Økonomiske Kommission for Europa vedrørende godkendelse af erhvervskøretøjer for så vidt angår udragende dele foran bagpanelet på førerhuse

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret")[1], særlig artikel 3, stk. 3, og artikel 4, stk. 2, andet led,

under henvisning til forslag fra Kommissionen[2],

under henvisning til samstemmende udtalelse fra Europa-Parlamentet, og[3],

ud fra følgende betragtninger:

1) De ensartede forskrifter i regulativ nr. 61 fra De Forenede Nationers Økonomiske Kommission for Europa vedrørende godkendelse af erhvervskøretøjer for så vidt angår udragende dele foran bagpanelet på førerhuse tilsigter at fjerne de tekniske hindringer for samhandelen med motorkøretøjer mellem de kontraherende parter og at opnå en høj grad af sikkerhed og beskyttelse ved anvendelse af sådanne køretøjer.

2) De kontraherende parter er blevet underrettet om regulativ nr. 61, og regulativet er trådt i kraft for alle de kontraherende parter, som ikke meddelte deres uenighed inden for de tidsfrister, som er angivet i regulativet, som et bilag til den reviderede overenskomst af 1958.

3) Nævnte regulativ skal integreres i systemet for godkendelse af motorkøretøjer og således tilføjes til den gældende fællesskabslovgivning -

TRUFFET FØLGENDE AFGØRELSE:

Artikel 1

1. Det Europæiske Fællesskab tiltræder regulativ nr. 61 fra De Forenede Nationers Økonomiske Kommission for Europa vedrørende godkendelse af erhvervskøretøjer for så vidt angår udragende dele foran bagpanelet på førerhuse[4].

2. Teksten til regulativet er knyttet til denne afgørelse[5].

Artikel 2

I henhold til bestemmelserne i [artikel 9, stk. 1, i direktiv 70/156/EØF]/[artikel 35 i direktiv 2007/46/EF] anerkendes ækvivalensen mellem forskrifterne i regulativ nr. 61 fra FN's Økonomiske Kommission for Europa og i Europa-Parlamentets og Rådets direktiv 92/114/EF.

Udfærdiget i Bruxelles, den.

På Rådets vegne

(…)

Formand

[1] EUT C … af … s. .

[2] EUT C … af … s. .

[3] EUT C … af … s. .

[4] Jf. dokument E/ECE/324-E/ECE/TRANS/505-Rev.1/Add.93 – amends. 1 – 4.

[5] Regulativet offentliggøres i Den Europæiske Unions Tidende.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 2.12.2008

KOM(2008) 833 endelig

Forslag til

EUROPA-PARLAMENTETS OG RÅDETS AFGØRELSE

om at tage fleksibilitetsinstrumentet i anvendelse

BEGRUNDELSE

Den interinstitutionelle aftale af 17. maj 2006 [1] åbner mulighed for at tage fleksibilitetsinstrumentet i anvendelse til finansiering af nøje fastlagte udgifter, der ikke kan finansieres inden for de disponible lofter under et eller flere udgiftsområder i den flerårige finansielle ramme.

For 2009-budgettet er der behov for yderligere udgifter ud over loftet for udgiftsområde 4. Det foreslås derfor at tage fleksibilitetsinstrumentet i anvendelse i overensstemmelse med punkt 27 i den interinstitutionelle aftale.

Følgende beløb skal tilvejebringes:

- 420 mio. EUR til finansiering af faciliteten for en hurtig reaktion på de stærkt stigende fødevarepriser i udviklingslandene.

Budgetmyndighedens to parter mindes om, at offentliggørelsen af afgørelsen i Den Europæiske Unions Tidende ikke må finde sted efter offentliggørelsen af 2009-budgettet.

Forslag til

EUROPA-PARLAMENTETS OG RÅDETS AFGØRELSE

om at tage fleksibilitetsinstrumentet i anvendelse

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[2], særlig punkt 27, femte afsnit,

under henvisning til forslag fra Kommissionen[3], og

ud fra følgende betragtning:

På samrådsmødet den 21. november 2008 enedes budgetmyndighedens to parter om at tage fleksibilitetsinstrumentet i anvendelse for at supplere finansieringen i 2009-budgettet, ud over loftet for udgiftsområde 4, med 420 mio. EUR til finansiering af faciliteten for en hurtig reaktion på de stærkt stigende fødevarepriser i udviklingslandene -

TRUFFET FØLGENDE AFGØRELSE:

Artikel 1

For Den Europæiske Unions almindelige budget for regnskabsåret 2009 (i det følgende benævnt 2009-budgettet) tages fleksibilitetsinstrumentet i anvendelse med henblik på tilvejebringelse af forpligtelsesbevillinger på 420 mio. EUR.

Dette beløb skal anvendes til at supplere finansieringen af faciliteten for en hurtig reaktion på de stærkt stigende fødevarepriser i udviklingslandene under udgiftsområde 4.

Artikel 2

Denne afgørelse offentliggøres i Den Europæiske Unions Tidende .

Udfærdiget i Bruxelles, den

På Europa-Parlamentets vegne På Rådets vegne

Formand Formand

[1] EUT C 139 af 14.6.2006, s. 1.

[2] EUT C 139 af 14.6.2006, s. 1.

[3] EUT […].
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 21.1.2009

KOM(2009) 24 endelig

Forslag til

RÅDETS FORORDNING

om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

(forelagt af Kommissionen)

BEGRUNDELSE

1. Ved Rådets forordning (EF) nr. 1210/2003 blev der indført visse restriktive foranstaltninger over for Irak i overensstemmelse med fælles holdning 2003/495/FUSP og FN's Sikkerhedsråds resolution 1483(2003). Ved forordning (EF) nr. 1210/2003 blev der ved henholdsvis artikel 2 og 10 blandt andet indført særlige ordninger for betalinger for Iraks eksport af olie, olieprodukter og naturgas og for visse aktivers fritagelse for retsforfølgning.

2. FN's Sikkerhedsråd besluttede ved resolution 1790 af 18. december 2007 blandt andet, at disse særlige ordninger skulle anvendes indtil den 31. december 2008. I overensstemmelse med fælles holdning 2008/186/FUSP blev forordning (EF) nr. 1210/2003 ændret tilsvarende ved forordning (EF) nr. 195/2008.

3. FN's Sikkerhedsråd besluttede ved resolution 1859 af 22. december 2008 på Iraks anmodning at forlænge disse særlige ordninger indtil den 31. december 2009. Forordning (EF) nr. 1210/2003 bør derfor ændres i overensstemmelse hermed.

Forslag til

RÅDETS FORORDNING

om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til fælles holdning 2009/…/FUSP om ændring af fælles holdning 2003/495/FUSP om Irak[1],

under henvisning til forslag fra Kommissionen, og

ud fra følgende betragtninger:

4. I overensstemmelse med FN's Sikkerhedsråds resolution 1483(2003) fastsætter artikel 2 i forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96[2] særlige ordninger for betalinger for olie, olieprodukter og naturgas, der eksporteres fra Irak, mens artikel 10 i samme forordning fastsætter særlige ordninger for visse irakiske aktivers fritagelse for retsforfølgning. Disse særlige ordninger gjaldt indtil den 31. december 2008.

5. Ifølge FN's Sikkerhedsråds resolution 1859(2008) og fælles holdning 2009/…/FUSP burde begge ordninger anvendes indtil den 31. december 2009. Forordning (EF) nr. 1210/2003 bør ændres i overensstemmelse hermed.

6. For at sikre, at foranstaltningerne i denne forordning virker effektivt, bør den træde i kraft øjeblikkeligt —

UDSTEDT FØLGENDE FORORDNING:

Artikel 1

I forordning (EF) nr. 1210/2003 affattes artikel 18, stk. 3, således:

"3. Artikel 2 og 10 anvendes indtil den 31. december 2009."

Artikel 2

Denne forordning træder i kraft på dagen for offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [ ... ]

På Rådets vegne

Formand

[1] EUT L … af … 2009, s. .. .

[2] EUT L 169 af 8.7.2003, s. 6
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.6.2009

KOM(2009)307 endelig

2007/0097/COD

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS FORORDNING om fælles regler for adgang til markedet for buskørsel (omarbejdning)

ÆNDRING AF KOMMISSIONENS FORSLAG i henhold til EF-traktatens artikel 250, stk. 2

UDTALELSE FRA KOMMISSIONENi henhold til EF-traktatens artikel 251, stk. 2, tredje afsnit, litra c),om Europa-Parlamentets ændringsforslagtil Rådets fælles holdning tilforslaget til

EUROPA-PARLAMENTETS OG RÅDETS FORORDNING om fælles regler for adgang til markedet for buskørsel (omarbejdning)

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Sagsforløb

Forslag sendt til Europa-Parlamentet og Rådet (dokument KOM(2007) 264 endelig – 2007/0097/COD): | 23. maj 2007. |

Udtalelse afgivet af Det Europæiske Økonomiske og Sociale Udvalg: | 26. september 2007. |

Udtalelse afgivet af Europa-Parlamentet ved førstebehandlingen: | 5. juni 2008. |

Ændret forslag fremsendt: | 13. juni 2008. |

Fælles holdning vedtaget: | 9. januar 2009. |

Udtalelse afgivet af Europa-Parlamentet ved andenbehandlingen: | 23. april 2009. |

3. Forslagets formål

Formålet med det forslag, som Kommissionen vedtog den 23. maj 2007, er at fastsætte fælles regler for adgang til buskørselsmarkedet. Forslaget træder i stedet for to nugældende forordninger. Et af hovedformålene er at forenkle tilladelsesproceduren for international rutekørsel med personer.

4. Kommissionens udtalelse om Europa-Parlamentets ændringer

Efter flere måneders forhandlinger under det tjekkiske formandskab er Parlamentet og Rådet nået frem til et kompromis i forbindelse med andenbehandlingen, navnlig om indførelse en ny 12-dagesregel. Kommissionen kan acceptere de kompromisændringer, som Europa-Parlamentet har vedtaget ved andenbehandlingen til bekræftelse af aftalen med Rådet.

5. Konklusion

Under henvisning til EF-traktatens artikel 250, stk. 2, ændrer Kommissionen sit forslag som angivet ovenfor.